2.2.25

**נוהל רישום לחברות "לייט"**

1. **מבוא**

על מנת לתת מענה לספורטאים שאינם מעוניינים בשלב הראשוני להתחייב לחברות מלאה לאיגוד אבל מצד שני כן מעוניינים להשתלב בענף הטריאתלון הושק חברות "לייט" שהינה חברות שלא מן המניין (להלן: "**חברות לייט**").

עצם רכישת חברות לייט לאיגוד תהפוך את הספורטאים לחלק מענף הטריאתלון והינו צעד חשוב למטרת העל שלנו כאיגוד - גיוס יותר ספורטאים לענף.

חברות לייט תקנה לספורטאים את האפשרות להתחרות בתחרויות לייט שימנו עד כ – 8 תחרויות ברחבי הארץ של האיגוד ו בתשלום סימלי של עד 50 ₪ לתחרות וכן תמסד את הקשר בין הספורטאי לבין האיגוד מבלי שהדבר יקנה להם את מלוא הזכויות המוקנות לחברי האיגוד מן המניין הרגילים..

1. **תקנות כלליות**
* חבר חברות "לייט" ייחשב לחבר איגוד שלא מן המניין וכמועמד לחברות רגילה באיגוד.
* חברות לייט מקנה זכות להשתתפות רק בתחרויות לייט שמארגן האיגוד או מי מטעמו. מותר לחבר לייט להשתתף בתחרות רגילה של האיגוד אבל לא יהיה זכאי להנחה של חבר איגוד מן המניין.
* חברות לייט מיועדת רק לילדים.ות ונערים.ות עד גיל 19.
* דמי החברות לייט הינם עד תום שנת 2025 בסך של 50 ₪ ( ממועד הרישום ועד תום השנה הקלנדרית 2025).
* במידה וחבר לייט יהיה מעוניין לשדרג לחברות מלאה באיגוד, תינתן לו האופציה לשלם את התוספת הרלוונטית שבין מחיר חברות לייט למחיר חברות האיגוד באותו המועד וזאת לתקופה של עד תום השנה קלנדרית שראשיתה ביום תחילת החברות לייט.
* החברות לייט אינה מקנה את הזכות לבחור ולהיבחר למוסדות האיגוד ובכלל זאת לא תוקנה לו זכות להשתתף באסיפות כלליות של האיגוד ו/או להצביע באסיפות האיגוד ולמוסדותיו.